[{"text_idx": "#000000", "text": "Va\u0308ga hea hotell kauni territooriumiga, mis ja\u0308rgib traditsioonilise Kreeta ku\u0308la stiili. Avarad ja va\u0308rske kujundusega numbritoad, kaunis vaade Mirabello lahele. Mo\u0303o\u0303duka suurusega liivarand on lauge merreminekuga. Ta\u0308iskasvanuile mo\u0303o\u0303dukas meelelahutusprogramm, laste mini-klubi programm seevastu va\u0308ga aktiivne. Sobib perepuhkuseks koos lastega. Certificate of Excellence!"}, {"text_idx": "#000002", "text": "viimane renoveerimine la\u0308bi viidud aastal 2007\nkompleksi territooriumi suurus 65 000 m2\nhotellis on kokku 222 numbrituba, ko\u0303igis apartementides on olemas ko\u0308o\u0308ginurk"}, {"text_idx": "#000003", "text": "keemiline puhastus (pa\u0308ringu alusel, tasuline)\npa\u0308ikesevarjud ja lamamistoolid basseini a\u0308a\u0308res: tasuta"}, {"text_idx": "#000006", "text": "pa\u0308ikesevarjud ja lamamistoolid rannas: tasuta"}, {"text_idx": "#000010", "text": "Kreeka puhkusereisid po\u0303imivad antiikse kultuuri ja mo\u0303nusa lo\u0303o\u0303gastuse"}, {"text_idx": "#000011", "text": "Kreeka on u\u0308lipo\u0303neva ja arvatavasti po\u0303hjatu ajalooga riik. Siin on legende, mis ulatuvad poliitikast, kunstidest ja sportma\u0308ngudest jumalateni. UNESCO maailmapa\u0308randi nimekirja kuuluvaid vaatamisva\u0308a\u0308rsusi on lausa 18. Pole siis ime, et ta on u\u0308ks eestlaste lemmikuid puhkusereisi sihtkohti!"}, {"text_idx": "#000012", "text": "Kui ko\u0303neleme Kreekast, meenuvad esimesena to\u0303ena\u0308oliselt Vana-Kreeka kultuur ja filosoofia. Kolm riigi olulisimat vaatamisva\u0308a\u0308rsust on Peloponnesose poolsaarel asuv Olu\u0308mpia, Ateena akropol ning Delfi oraakli asupaik \u2013 need on vaieldamatult kogu maa tuntuimad su\u0308mbolid. Peaaegu samavo\u0303rd kuulsad on Peloponnesose poolsaarel Mete\u0301oras liivakivist ja\u0308rsakutel asuvad kloostrid ning Thessaloni\u0301ki Bu\u0308tsantsi kirikud ja Rooma termid."}, {"text_idx": "#000013", "text": "Kreeka imeline maastik pu\u0308sib mitmekesisena ka siinsetel (lausa tuhandetel) saartel, kuhu enamikule viivad ka puhkusereisid. Siin saad aja maha vo\u0303tta lummavates kaluriku\u0308lades ja ajaloolistes ma\u0308giku\u0308lades, aga leiad ka kirevat o\u0308o\u0308elu, romantilisi oliivisalusid kui ka tu\u0308rkiissiniseid randu, tantsu, muusikat ja sooja vaikust. Lisaks headele supelrandadele ja ko\u0303ik hinnas hotellidele to\u0303mbavad paljusid ra\u0308ndajaid ka suurepa\u0308rased tingimused veespordialadega tegelemiseks: saab nii veesuuskade ja purjelauaga so\u0303ita, purjetada kui ka lohesurfata ning muidugi lo\u0303putult ujuda."}, {"text_idx": "#000014", "text": "Saartest on kindlasti po\u0303nevaim ja kuulsaim Santorini \u2013 saar, mis on tekkinud vulkaanipurske tulemusel ja pakub maailma dramaatilisemaid pa\u0308ikeseloojanguid. Ku\u0308lastamata ei tasu ja\u0308tta ka jumalikult kaunist ja rohelist Korfut Joonia meres ning rannapuhkajate paradiisina tundud Rhodost. Suurim ko\u0303igist Kreeka saartest on aga Kreeta, kuhu viivad va\u0308ga suure hulga eestlaste puhkusereisid."}, {"text_idx": "#000015", "text": "Kreeklaste endiga seondub samuti nii mo\u0303ndagi po\u0303nevat. Na\u0308iteks pidavat sealsed mehed end pidama kogu Euroopas ko\u0303ige atraktiivsemateks \u2013 nad on suurepa\u0308rased suhtlejad ja hingelaadilt kaunikesti romantilised. Tihtipeale o\u0308eldakse nende kohta aga, et jutt jo\u0303uab tegudest ette. :)"}, {"text_idx": "#000016", "text": "Va\u0308ga selge identiteediga on Kreeka ko\u0308o\u0308k, kus pannakse suurt ro\u0303hku traditsioonidele. Va\u0308ga head toitu vo\u0303ib saada isegi ko\u0303ik hinnas hotellidest, sest ra\u0308a\u0308kides heast toidust, peab kreeklane alati silmas midagi va\u0308rsket. Laualt ei puudu iial kuldroheline oliivio\u0303li ning pa\u0308hklid ja kuivatatud puuviljad. Kreeklased lausa jumaldavad maitsetaimi ning toit ei ole kunagi pa\u0308ris see o\u0303ige, kui sellest puuduvad mahlased tomatid ning so\u0308o\u0308gikorda ei lo\u0303peta Kreeka kohv."}, {"text_idx": "#000017", "text": "Kreeta puhkusereisid \u2013 pa\u0308ikeseline lo\u0303o\u0303gastus keset legende"}, {"text_idx": "#000018", "text": "Kreeta on la\u0308bi ajaloo olnud tuntud vapustavalt kaunite randade, imeliselt maitsvate tomatite ja oliivide ning tuhandete legendide to\u0303ttu. Saare maastik on segu sinisest merest, dramaatilistest ma\u0308gedest, viljakatest tasandikest ja pa\u0308ikeses kiirgavatest lubjatud majadest ja kirikutest, mida vaatama toovad sind ka paljud puhkusereisid!"}, {"text_idx": "#000019", "text": "Pilviseid pa\u0308evi on Kreetal kogu aasta peale vaid kahe kuu jagu, mis ta\u0308hendab, et kohalikus toidus on iga maitsenu\u0308anss mahlaselt ja su\u0308gavalt esil. Maitsev toit ongi Kreeka u\u0308ks vo\u0303tmeso\u0303na, kusjuures isegi odavamates hotellides pakutakse va\u0308ga head toitu ning isegi soodsamad ko\u0303ik hinnas reisid u\u0308llatavad a\u0308a\u0308rmiselt maitsva so\u0308o\u0308giga!"}, {"text_idx": "#000020", "text": "Kreeta ajalugu on austusva\u0308a\u0308rne ja tormiline. Kui muu maailm elas veel kiviajas, sai Kreetalt 2000 aastat eKr alguse legendaarne Minose kultuur. Pa\u0308rast seda on saart valitsenud doorialased, roomalased, bu\u0308tsantslased, araablased, veneetslased ja viimati tu\u0308rklased. Verised vabadusvo\u0303itlused ja\u0308tkusid kuni 1898. aastani, kuni Kreeta iseseisvus."}, {"text_idx": "#000021", "text": "Vaatamisva\u0308a\u0308rsustest paiknevad Kreetal Lassithi platoo (just siinseid koopaid peetakse ka Zeusi su\u0308nnipaigaks) ja vo\u0303imas Knossose palee. Saarelt leiad ka kaunid kloostrid ja kirikud, Hania hurmava vanalinna ning saare pealinnas Heraklionis paikneva to\u0303elise pa\u0308rli \u2013 kohaliku arheoloogiamuuseumi. Lisaks tu\u0308rkiissinistele vetele vo\u0303luvad siin ku\u0308lastajaid ka vo\u0303imas Samaria kuru ning maalilised matkarajad sisemaal."}, {"text_idx": "#000022", "text": "Kindel on see, et Kreetal on avastamist rohkem kui u\u0308heks korraks. Sinu valik, kas eelistatud on ko\u0303ik hinnas puhkusereis vo\u0303i hommikuso\u0308o\u0308giga reisipakett, tagasi tahad Sa ikka. Ja kui armastad lisaks pa\u0308ikesele ja ajaloole ja looduslikku ilu, oled Kreetal leidnud ideaalse puhkusepaiga."}, {"text_idx": "#000024", "text": "Lassithi on Kreeta saare ko\u0303ige va\u0308hem turistlikum regioon. Ko\u0303ige kaunimateks kuurortaladeks on siinkandis Mirabello laht ja Agios Nikolaos. Mil Mirabello lahe u\u0308mbrus meelitab inimese oma romantilisusega, siis Agios Nikolause su\u0308dameks on Voulismeni ja\u0308rv, mille u\u0308mber paikneb ku\u0308lluslikult restorane, mis pakuvad vo\u0303rratut kohalikku ko\u0308o\u0308ki."}, {"text_idx": "#000025", "text": "Agios Nikolause kuurordis paiknevad ka mitmed o\u0308o\u0308klubid, kus puhkajad oma rannarammestuse minevikku tantsida saavad. Lisaks on paik ka heaks alguskohaks Spinalonge saarele viivatele pa\u0308evakruiisidele. Kindlasti va\u0308a\u0308rib ku\u0308lastust Lassithi platoo, kus elu kulgeb omas ru\u0308tmis ning mis massiturismist puutumatuna on sa\u0308ilitanud paljud kohalikud kombed."}, {"text_idx": "#000026", "text": "Kogu Lassithi regiooni ma\u0308rkso\u0303naks on autentsus. Kuna siin viibib suhteliselt va\u0308he turiste, saad sa siin olla tunnistajaks saareelu ko\u0303ige autentsemale palgele. Ko\u0303ikides Lassithi randades on muidugi olemas aga ka see, mis ku\u0308lastajaid alati on Kreetale meelitanud \u2013 kristallselgelt la\u0308bipaistvad veed ja pa\u0308ikeselised ilmad."}, {"text_idx": "#000027", "text": "Kindlustunne on reisimisel u\u0308lioluline. Ku\u0308si Sulle sobivaima reisikindlustuse pakkumist oma reisikonsultandilt vo\u0303i vormista reisikindlustus ise."}, {"text_idx": "#000036", "text": "Kuna reisiteenuste hind on pidevas muutumises, ei saa me 100% garanteerida hinna kehtivust soovitud kuupa\u0308eval. Seepa\u0308rast ta\u0308psustame Sinuga personaalselt, millised on Sinu eelistused \u2013 kas oled kuupa\u0308evades paindlik, et reisida soodsaima hinnaga, vo\u0303i pakume ka alternatiive."}, {"text_idx": "#000040", "text": "Meie reisikonsultant vo\u0303tab Sinuga u\u0308hendust ning aitab Sul paika panna puhkuse detailid, kinnitada hotellivaliku ja teha soovitud broneeringu. Sind teenindavad ainult puhkusereisidele spetsialiseerunud reisikonsultandid, kes tunnevad Eesti reisikorraldajate sihtkoha- ja hotellivalikut ning oskavad Sulle ko\u0303igis puhkust puudutavates ku\u0308simustes no\u0303u anda."}, {"text_idx": "#000041", "text": "Reisikonsultant oskab Sind no\u0303ustada ka reisi eest tasumise ku\u0308simustes. Esimene sissemakse reisi broneerimisel ei u\u0308leta reeglina 80 eurot reisija kohta ning ka edasise osa reisi hinnast vo\u0303id soovi korral tasuda ja\u0308relmaksuga jo\u0303ukohaste osamaksetena."}, {"text_idx": "#000042", "text": "Miks osta reis Go Travelist?"}]